Kõik alad sooritatud, jäi üle vaid tulemusi oodata. Arvan, et kahe lapse kõrvalt ja talutöös aasta kiireimal  ajal on võistlustel saavutatud kolm alavõitu päris head. See on ju täpselt üks kolmandik aladest. Võistlusele registreerudes arvasin küll, et harjutan korralikult, kuid tõesti ei olnud aega. On hea meel, et tehti ajalugu ja võistluse võitis tüdruk. Ja taas olid esikolmikus kõik võistlust korraldanud kooli esindajad. Ju võetakse seal võistluseks ettevalmistumist kõige tõsisemalt. Traktorialadel võib eelise anda ka võistlusel kasutatavatel masinatel harjutamine, kuid teiste alade kohta seda väita ei saa.